khistorydata/jeongjo-sjw-relations huggingface dataset:
정조 22년
洪仁浩以兵曹言啓曰今戊午式年武科殿試時直赴殿試人別武士鄭光周等四百二十一人內三百九十七人已爲應試參榜前宣傳官李載弘金宅基因特敎付之榜尾親騎衛尹宗喜李萬植禁衛營鄕軍金振玉作故付之榜尾所授帖文竝依定式收聚爻周親騎衛文尙龜馬兵尹起連別武士金聲濂馬兵禹興燁別武士姜碩任勸武軍官李義秀武藝別監林盛大鄕騎士廉震碩壯勇營知彀官池景俊親軍衛鄭德秀壯勇營鄕武士金龍大哨軍李厚海韓德漢龍旗步下奉持趙泰世選武軍官金振赫馬兵李厚培御營廳鄕軍金體發善騎隊吳仁協等十八人遭故不赴竝依法典陳試選武軍官邊昌麗初次無分依法典退付後殿試之意敢啓傳曰知道
정조 22년
右諭善李城輔疏曰伏以臣向日控辭極涉僭妄夙夜戰慄恭俟嚴誅伏蒙聖度寬容不惟不加之罪十行隆批丁寧諄複至於偕來之不復命送亦出於體下之盛德以事事要欲便心爲敎惟此殊渥曠世所無臣雖糜粉尙何報塞登舟添疾昏倒江村忽承溫諭愈益隕越而又以講筵久曠特允大臣所奏先命左諭善亟開講席從此我元良緝熙之工幸無間斷之患矣中外歡忭曷有其極伏念昨冬敦召以來前後絲綸可感木石臣竊以謂爲臣子而承如此恩敎不思變動則是乃人理都絶也將何以自立於天壤間哉且臣本非巖穴自重之士而辭官赴召固有可據其欲竭蹶奔趨仰答明旨而以蔭職軍銜猥隨僚屬之後一瞻岐嶷之表略伸延頸之忱蓋出於天畀犬馬之性而非徒爲怵畏義分也第以風漸轉劇丹熱滿面彌留屢朔委席奄奄自月初承批尤不敢偃便私次束裝治發之際忽以胸膈痛宿症出入危境擔舁一行不免遷就莫重講席緣臣違傲停輟已久旣爲臣罔赦之罪矣又此春晷舒長睿學宜惜寸陰而以一介微臣之未趨末班開講隨以漸遲則臣之惶懍震迫愈往益甚顧不足言其在國體誠爲萬萬未安竊欲更呈尺疏仰暴實病之難强而頃以少間登程告於附奏中則一向在家封章有所不敢强力啓行僅到中路而觸冒風浪大段受傷若將頃刻垂絶以此危篤之狀末由自力京闕入望進身無路徊徨戀結不自堪勝臣若强自留連則實有溘然旅舍之慮苟至於此亦非所以奉承我聖上終始生成之澤也以是方欲還尋鄕廬以延螻蟻之命此豈臣之所樂爲哉左諭善若聞臣之目下病故則想必諒恕而不以爲引矣玆於委伏眩瞀之中更此呼籲於天地父母之前伏乞聖明俯垂照鑑申命在京諭善卽爲開講無使睿工暫輟因治臣逋慢之罪以嚴邦憲千萬幸甚臣無任云云答曰省疏且悉卿懇必欲致之者予意豈特在於招延欲其必致也事事要令從便經筵之銜請卸則遞免經筵偕來之行請捲則召還偕來間以春寒之尙峭務從緩期今已屢朔于此且況講學一日間掇豈不誠悶切而待卿上來欲始講曾傳僚員之逡巡者亦不勉出以至僚屬新除諸人尙未出入講席卿行之遲遲所關果如何聞卿行到江外不遠地云而卿之疏語又何言病乃爾必欲致之心此時尤篤遣入侍史官先傳臨佇凝企之意仍問日間勝節與何當入城何當造朝卿須知予苦心卽起翻然講學一兩日內入來爲之仍傳曰此批答入侍史官傳諭
정조 22년
戊午三月二十一日卯時上御便殿軍士房承旨入侍時行左承旨洪仁浩記事官洪奭周金景煥承膺祚以次進伏訖上曰雨勢如此外位整齊待下敎爲之也雨勢若許久不止則百官行禮使於明政殿南月廊分東西成班而於永淸門外光政門內兩月廊分東西回班相向擧人行禮及頒牌皆於南月廊爲之只吏兵房承旨及安寶時擧行假承旨入來檢飭他承旨則亦不必參班矣仍命退承史以次退出
정조 22년
戊午三月二十一日辰時上御誠正閣諸承旨持公事入侍時行左承旨洪仁浩行右承旨李泰永左副承旨李相璜右副承旨李海愚記事官洪奭周假注書李弘謙記事官金景煥承膺祚檢校待敎李存秀以次進伏訖相璜讀奏江原監司金履翼狀啓莊陵奉審事仁浩讀奏全羅監司李得臣狀啓笠巖別將到任事上命分書判付訖上曰今日甘霈可謂知時來矣仍敎泰永曰卿聞嶺南農形果何如云耶泰永曰聞嶺南雨澤間已浹洽牟麥茁茂云矣上曰唱榜時二品以上人幾何入參乎仁浩曰姑未見進不進擧案而入來者似甚少矣上曰雖非親臨豈可占便實職應參人之不爲進參者自政院論啓也命書榻敎曰唱榜已過假承旨竝減下又命書傳敎曰聞有實病藥房提調鄭民始許遞前望單子入之命書右諭善李城輔疏批訖敎賤臣曰爾其傳諭於右諭善而向者諭善請收偕來故爲其進身特爲曲副矣尙無幡然之意今番則如不造朝決不收還偕來此筵敎爾須詳細口傳而如或徑還亦爲隨往必以偕來爲期也仍命泰永弘謙先退上曰宣傳官方有多窠欲以何人差出乎問于兵曹奭周承命出問仍命退諸臣以次退出
정조 22년
戊午三月二十一日辰時上御重熙堂右承旨入侍時行右承旨李泰永記事官洪奭周金珍恪承膺祚以次進伏訖上曰承旨之陞資可喜矣欲用者已久而今始陞擢大抵大器晩成官亦不妨晩達矣上曰唱榜擇日可謂不善爲之而今日之雨則誠爲可幸矣泰永曰雖不久旱亦可謂惜乾而得此一霈民事萬幸矣仍命退承史以次退出
정조 22년
行都承旨李晩秀病行左承旨洪仁浩坐直行右承旨李泰永坐左副承旨李相璜坐右副承旨未差同副承旨李尙度坐直注書曺錫中在外洪奭周仕假注書李泳夏仕直事變假注書趙璜鎭仕
정조 22년
洪仁浩啓曰明日再明日英陵忌辰祭齋戒正日二十五日六日明陵忌辰祭齋戒正日相値視事頉稟之意敢啓傳曰知道
정조 22년
傳于李泰永曰次對之作撤莫如近來今則大臣旣差可且況昨日之雨爲民事萬幸何敢自逸二十五日次對齋戒相値進定於今日以示自强之意
정조 22년
傳于李相璜曰每於科榜生進則除非更闡大科難以登筵唱榜日與謝恩日必也親臨而文武科則皆出身之人也無關於見與不見而今榜文科多遐方老人尊年之道當召見後送之文科全一榜及武科乙科以上次對引見便殿庭謝恩其餘武科出身行禮於門外侍衛置之禮兵房承旨只率差備官等待令
정조 22년
傳于洪仁浩曰大臣備局堂上引見
정조 22년
傳于李泰永曰禮房承旨入侍
정조 22년
傳于李相璜曰左副承旨入侍
정조 22년
傳于李尙度曰同副承旨入侍
정조 22년
傳于李相橫曰誓戒在再明夜未肅拜吏曹參議許遞前望單子入之待下批牌招祭報府今日修正以入
정조 22년
吏曹參議前望單子入之李勉兢落點
정조 22년
李尙度啓曰卽者義禁府都事來言時囚無得過三日滯囚曾有定式矣時囚罪人朴彬源當爲捧供而判義禁邊得讓未肅拜知義禁徐有防在外李祖源掌樂院坐起進同義禁李泰永本院進不得備員開坐云何以爲之敢稟傳曰知義禁李祖源自在應遞之中同義禁李泰永時帶禮房竝許遞今日政差出待下批牌招使之備員開坐
정조 22년
有政吏批判書金載瓚未肅拜參判李敬一進參議尹行元未肅拜左副承旨李相璜進啓曰判書金載瓚牌招不進參議尹行元未肅拜小臣獨政未安何以爲之敢稟傳曰仍爲之以趙德潤韓用鐸爲副修撰呂善亨爲知敦寧李祖源爲內局提調尹悌東爲報恩縣監平安監司單閔鍾顯兼掌令洪樂游書狀官減下再政李世伯爲敦寧都正趙鎭寬爲知義禁申耆爲同義禁鄭泰彦權昌益具晉行閔文洙爲典籍韓重默爲江原都事李珩爲咸鏡都事
정조 22년
兵批判書李時秀參判柳誼參議金啓洛病參知柳師模入直進行左承旨洪仁浩進以徐邁修爲都摠管文鳳翼韓宗萬金夢柅洪道潤金尙蘭張重鎭爲五衛將沈禹相爲茄坡知僉使知事金麗涵池日輝尹得運崔麒齡以上減下事承傳同知鄭履玉李昌郁權挻金樂咸趙明會僉知韓守憲金尙澤張象元以上減下事承傳守門將洪命龍陞實事承傳副護軍李海愚副司果李翊模尹益烈副司正金錫衡李乘運竝單付
정조 22년
李泰永以弘文館言啓曰本館下番姑降入直事甚未安新除授副修撰韓用鐸趙德潤竝卽牌招以爲推移入直之地何如傳曰允
정조 22년
以副修撰韓用鐸牌不進罷職傳旨傳于李相璜曰許遞
정조 22년
李相璜以禮曹言啓曰來四月初二日宗廟夏享大祭親行時省牲省器之節依例以親臨磨鍊擧行乎敢稟傳曰親行磨鍊可也
정조 22년
李相璜以禮曹言啓曰來四月初二日宗廟夏享大祭親行時同日永寧殿依例遣大臣行祭事知委何如傳曰允
정조 22년
洪仁浩以兵曹言啓曰來四月初一日大駕詣宗廟齋宿初二日夏享大祭親行時何營軍兵隨駕何營軍兵留陣禁軍及馬步軍以幾番幾哨磨鍊而餘軍留營何以爲之乎敢稟傳曰訓局步軍十五哨馬軍五哨禁軍五番隨駕禁御兩營留陣餘則留營可也
정조 22년
李尙度以禮曹言啓曰試考恩賜儒生直赴給分帖過科後令成均館收取以來爻周後草記事曾有定式矣卽接成均館所報則今番文科會試時直赴殿試儒生進士李敬參等十八人登科直赴會試儒生幼學趙德履等四人給分儒生幼學徐道裕等八人未參榜合儒生三十人內前所受直赴給分帖二十四張收取以來而幼學李集運尹禧金世忠金益耟方致矩朴慶著等六人未及收帖前已爲下鄕故知委各該道帖文使之收送云矣所收帖文二十四張依定式爻周而李集運等六人帖文待其收來一體爻周之意敢啓傳曰知道
정조 22년
李尙度以義禁府言啓曰忠淸監司韓用和啓本內報恩縣監宋益鼎爲先罷黜其罪狀令攸司稟處事啓下矣宋益鼎時在任所云依例發遣府羅將拿來何如傳曰允
정조 22년
洪仁浩以訓鍊都監言啓曰依下敎前宣傳官金宅基本局哨官加設差下待窠陞實之意敢啓傳曰知道
정조 22년
司憲府照目刑曹判書趙尙鎭行大護軍蔡弘履崔東岳行護軍洪義榮洪明浩李鎭復白師謹李太亨尹弼秉右尹姜彝正同知鄭東愼林道浩行護軍李潤慶崔朝岳崔景岳等矣緘辭云云傳旨內辭緣泛稱遲晩竝行公從重推考罪各杖八十竝只收贖公罪向前趙尙鎭蔡弘履崔東岳洪義榮洪明浩李鎭復白師謹李太亨尹弼秉姜彝正鄭東愼林道浩李潤慶崔朝岳崔景岳等罪狀乙良右律以施行是白乎矣係是二品上裁何如奉敎竝只依此律施行爲有矣趙尙鎭段觀於緘辭病不至難强可知兺不喩六卿實職且兼掌法之官而壞例若此寧不寒心乎越俸三等爲旀武臣亞將四人之一時稱病尤爲駭然崔東岳李潤慶崔朝岳崔景岳等段令該府拿問處之時帶亞將者先汰其任爲旀李太亨段聞有親病勿論爲旀蔡弘履洪義榮姜彝正鄭東愼林道浩等段功減一等洪明浩李鎭復等段議減一等爲良如敎
정조 22년
禁府啓目漢城府判官朴彬源原情云云傳旨內辭緣泛稱遲晩刑推得情何如判付啓是誰之孫不可以微眚落仕以公罪區別功議令次堂草記勘放爲旀郞官旣如彼處分則判堂之不敍過矣令政院傳旨中以遞差改付標爲良如敎
정조 22년
戊午三月二十二日申時上御重熙堂禮房承旨入侍時行右承旨李泰永記事官洪奭周金景煥承膺祚以次進伏訖命書親祭取稟敬依訖上曰朝筵工判之言何如春大同之停退今已後時守令若能悉心對揚從便善處則亦何必停退然後乃有及於民之實效乎泰永曰目今春大同已必不在於民間矣上曰嶺南災結之還起今果何如承旨之爲道伯旣任其事母曰已遞常加留意也泰永曰臣以此事屢承下詢故心常耿耿不敢少弛每以此問於南中守令矣頃在前道伯鄭大容時以永災萬結報來伊時廟堂亦以其太過請罪而自其後必欲還起萬結以充其代癸丑以後還起之數爲五千餘結蓋多漏結之査出而臣之待罪時則未起者不滿四千結今又稍稍加起殆過千結若又少待數年則亦必有漸加之效矣上曰仁政必自經界始近來經用之漸縮無非經界不明之害今日大政無出此右者矣泰永曰有陳無起八路同然田結之數安得不比舊漸縮乎每因變通之卒難不能大加釐革而其弊至於民國之俱困誠可悶矣上曰金海等處降屬則果有實效否泰永曰其效甚大矣仍命退承史以次退出
정조 22년
行都承旨李晩秀坐行左承旨洪仁浩坐行右承旨李泰永坐左副承旨李相璜坐右副承旨李尙度坐直同副承旨魚用謙坐直注書曺錫中在外洪奭周仕直假注書朴在寅仕事變假注書文尙中仕
정조 22년
洪仁浩啓曰禁衛營將官來言今日本營軍兵日次私習云矣敢啓傳曰知道
정조 22년
洪仁浩啓曰御營廳將官來言今日本廳軍兵日次私習云矣敢啓傳曰知道
정조 22년
李晩秀啓曰假注書李泳夏身病猝重勢難察任今姑改差何如傳曰允
정조 22년
洪仁浩啓曰事變假注書趙璜鎭身病猝重勢難察任今姑改差何如傳曰允
정조 22년
李晩秀啓曰新除授同副承旨李始源以前任安岳方在解由未出中何以爲之敢稟傳曰勿施
정조 22년
傳于李晩秀曰承旨前望單子入之待下批牌招
정조 22년
承旨前望單子入之魚用謙落點
정조 22년
傳于魚用謙曰同副承旨入侍
정조 22년
傳于李晩秀曰新榜注書例於過三日後擬望而式年多鄕人或有第三日擬望之例今番亦依此爲之而皆令一登筵席後下去一兩日內皆爲擬入事分付注書
정조 22년
注書洪奭周病代以李錫祜爲假注書
정조 22년
李泳夏改差代以金啓溫爲假注書
정조 22년
趙璜鎭改差代以丁若琇爲事變假注書
정조 22년
李錫祜有頉代以金啓河爲假注書
정조 22년
金啓溫有頉代以李弘源爲假注書
정조 22년
丁若琇有頉代以金致德爲事變假注書
정조 22년
金啓河有頉代以尹孝植爲假注書
정조 22년
李弘源有頉代以李鎭嵩爲假注書
정조 22년
金致德有頉代以閔德基爲事變假注書
정조 22년
尹孝植有頉代以愼宜學爲假注書
정조 22년
李鎭嵩有頉代以朴時源爲假注書
정조 22년
閔德基有頉代以韓義運爲事變假注書
정조 22년
愼宜學有頉代以具明源爲假注書
정조 22년
朴時源有頉代以辛碩林爲假注書
정조 22년
韓義運有頉代以韓喆濟爲事變假注書
정조 22년
韓喆濟有頉代以朴思默爲事變假注書
정조 22년
辛碩林有頉代以安祫爲假注書
정조 22년
具明源有頉代以柳𣽤爲假注書
정조 22년
柳𣽤有頉代以李敦德爲假注書
정조 22년
安祫有頉代以鄭僑爲假注書
정조 22년
朴思默有頉代以趙運休爲事變假注書
정조 22년
李敦德有頉代以朴師晉爲假注書
정조 22년
鄭僑有頉代以李惟采爲假注書
정조 22년
趙運休有頉代以朴慶九爲事變假注書
정조 22년
朴師晉有頉代以金龍範爲假注書
정조 22년
李惟采有頉代以朴在寅爲假注書
정조 22년
朴慶九有頉代以文尙中爲事變假注書
정조 22년
有政吏批判書金載瓚未肅拜參判李敬一進參議李勉兢式暇行都承旨李晩秀進啓曰判書金載瓚未肅拜參議李勉兢式暇小臣獨政未安何以爲之敢稟傳曰仍爲之以李羲甲爲副修撰趙鎭寬爲刑曹判書李義綱爲刑曹參判南公轍爲刑曹參議李祖源爲掌樂提調高宅謙爲司成朴崙壽爲兼西學敎授再政以李翊模爲應敎徐邁修爲工曹判書李太亨爲工曹參判鄭民始爲弘文提學李致中爲同成均尹師國爲宗簿提調李聖圭爲觀象提調
정조 22년
兵批判書李時秀病參判柳誼病參議金啓洛病參知柳師模入直進行左承旨洪仁浩進大護軍趙尙鎭李家煥護軍李鼎運鄭履玉副護軍尹行元朴宗來副司果韓用鐸竝單付僉知三單文鳳翼洪道潤金夢柅
정조 22년
傳于魚用謙曰坐直承旨入侍
정조 22년
兵曹以申大謙爲訓鍊都監中軍李得濟爲禁衛中軍
정조 22년
兵曹以李得濟爲御營中軍
정조 22년
以平安監司朴宗甲狀啓昌城府民家失火事傳于魚用謙曰邊塞民居方春失所之狀極爲矜惻嚴飭道伯拔例顧恤使之農節前結構奠接而莫以遞歸一毫放忽事回諭
정조 22년
假注書李弘謙狀啓臣於本月二十一日酉時量敬奉聖諭馳往傳諭于廣州府東部面山谷里倉隅村右諭善李城輔所住處則以爲臣行到近畿瞻望京華倍切戀結之忱而第緣難强之實拜章請還微衷耿耿繞壁徊徨忽於此際史官儼臨手擎隆批口傳筵敎勤勤懇懇之旨有可以感豚魚而格神明從古以來得如此恩敎於君父者幾人哉有非螻蟻賤臣所敢承當拜稽戰慄不知所達如臣無似本不足備數於使令之末而濫承光寵至於此極聖上敦勉之眷愈往冞篤而微臣惶隕之私轉益罔涯義當不計顚仆於道路卽速趨命之不暇何敢遽然復路以負我聖上虛佇之至意哉臣伏讀聖批有何爲言病乃爾之敎臣於此尤不勝悚懍之至亦何敢以區區情病更爲仰瀆於崇嚴之聽哉然目下實狀膈痛幾減餘𤺌尙苦氣息凜綴欲起還仆實無時日間前進之望緣臣遲滯致掇講筵則非特臣心之罔措仰關日就之工尤爲悶迫雖今日亟命左諭善先開講席千萬顒望之至前者偕來之請收出於不敢當之意特蒙召還之恩而間以實病未果趨對以致今者偕來再臨倘又復乞還攸則重添瀆擾之科而因仍泯默則有若相反於前請臣情到此誠爲迫阨矣第俟數日如有蠢動之勢亟當冒進都下恭俟鈇鉞之章云矣臣旣承偕來之命姑爲仍留是白遣緣由竝以馳啓爲白臥乎事傳曰日氣如是淸和强作似無難如可强卽爲入城事更爲傳諭與之偕入
정조 22년
洪仁浩以兵曹言啓曰今二十五日親臨誓戒時來四月初一日宗廟擧動時禁軍當爲甲冑而甲冑修改之役姑未訖工勢難趁期入用考之臣曹謄錄無可據之例何以爲之敢稟傳曰着甲冑置之可也
정조 22년
李尙度啓曰卽者義禁府都事來言時囚皆令今日捧供或議處照律事命下矣判義禁邊得讓身病次堂例不得擧行云判義禁邊得讓卽爲牌招何如傳曰令次堂擧行
정조 22년
李尙度以義禁府言啓曰臣等來會本府時囚開坐捧供而取見全羅監司李得臣伏啓則時囚罪人邊景鵬交通逆孽暗地傳札之狀狼藉難掩此與尋常罪犯有異不可循例捧供發問目嚴問捧口招何如傳曰允
정조 22년
禁府啓目行大護軍崔東岳行獲軍李潤慶崔朝岳崔景岳等原情云云傳旨內辭緣泛稱遲晩所當請刑是白乎矣曾經閫帥勿爲請刑載在大典通編竝只議處何如判付啓三營中軍之一時懸病有關紀綱而旣云有病亦不可歸之不然以公罪從重勘律後區別功議放送草記爲良如敎又啓目粘連向前金煐亦身爲宣傳官殿座時侍衛旣退之後不爲趁時解嚴以致軍兵之竟日等待者揆以法綱誠極駭然以此照律何如判付啓承傳諸人之中渠何獨爲現告是隱喩更爲嚴問果云當該則莫重標信不卽傳示以致軍兵之不卽解嚴何敢逃其罪乎爲先以公罪功議有無相考減等後草記仍又分付伊日挾輦軍隨駕營門降付哨官爲良如敎又啓目粘連向前李貞坤亦更招嚴問之下其所納供猶復漫漶終不別白直陳究厥所爲極爲痛惡所當請刑是白乎矣宣傳官勿爲請刑載在大典通編且有更爲嚴問取招之命上裁何如判付啓不知御牌之所重如許宣傳官將焉用之杖則收贖畿沿充軍爲良如敎又啓目宣傳官尹之謙原情云云傳旨內辭緣泛稱遲晩所當請刑是白乎矣宣傳官勿爲請刑載在大典通編議處何如判付啓摘奸宣傳官奉命事體至爲嚴密且況明陵近處蜂峴摘奸之史官宣傳官每年春秋分二次潛行摘奸定式之法意何如則渠敢露蹤接談於陵屬此已可駭兺不喩昭顯墓局內植木摘奸之兼行於蜂峴摘奸意在考勤慢其擧行尤爲駭然然而生疎之新進乙仍于姑不嚴處以公罪從重勘律後降付守衛官待窠陞實事分付勳府爲旀照律段功議區別減等放送後草記爲良如敎又啓目前宣傳官張守初柳文儉等原情云云判付內辭緣發問目反覆究問則換矢情節箇箇遲晩究厥所爲萬萬痛惡照律勘處何如判付啓旣遲晩區別功議照律草記爲良如敎又啓目宣傳官李英植原情云云傳旨內辭緣泛稱遲晩所當請刑是白乎矣宣傳官勿爲請刑載在大典通編議處何如判付啓除拜未久宜其不識東西行首若能嚴飭豈有是乎當該行首拿處先以公罪分揀功議放送以懲來頭該囚段亦以公罪問其功議區別勘放草記爲良如敎又啓目宣傳官金魯巖原情云云傳旨內辭緣泛稱遲晩所當請刑是白乎矣宣傳官勿爲請刑載在大典通編議處何如判付啓新入之曹司何足深責顧其職則宣傳淸官如許怠慢之輩何可廁其中乎爲先公罪照律問其功議區別減等草記仍令兵曹降定部將爲良如敎又啓目前行首宣傳官李格前副行首宣傳官李晦植堂上宣傳官李馨秀李周鳳李甲會等原情云云傳旨內辭緣泛稱遲晩所當請刑是白乎矣曾經閫帥宣傳官勿爲請刑載在大典通編議處何如判付啓其矣等所犯關係國綱竝只嚴加照律以聞爲良如敎又啓目宣傳官李儒秀原情云云傳旨內辭緣泛稱遲晩所當請刑是白乎矣宣傳官勿爲請刑載在大典通編議處何如判付啓承傳諸人中最新進更觀來頭次先以公罪區別功議勘放後草記爲良如敎又啓目宣傳官閔宗爀黃勉基李勉植尹敏東金𣕖等原情云云傳旨內辭緣泛稱遲晩所當請刑是白乎矣宣傳官勿爲請刑載在大典通編議處何如判付啓近來作罪皆此輩此輩何足言該廳誠可惜閔宗爀段降定守門將黃勉基等段降定四山參軍事分付兵曹爲有矣竝以公罪草記勘放有功議者各減一等爲良如敎又啓目向前李彬亦奏御文字何等愼重而監軍單子懸頉之人初不書錄以致受點後付標之境揆以法意極爲駭然以此照律何如判付啓一廳之事掌務官主張則監軍之單子不知所重擧行駭然更以渠果當該與否捧招如果然矣云則以公罪功議區別從重勘律草記降定守門將事分付兵曹爲良如敎又啓目掌務宣傳官沈豐祖原情云云傳旨內辭緣泛稱遲晩所當請刑是白乎矣宣傳官勿爲請刑載在大典通編議處何如判付啓似非當該卽亦新進特爲分揀放送爲良如敎禁府照目向前李格李晦植李馨秀李周鳳李甲會等矣所犯關係國綱竝只嚴加照律以聞罪各杖一百收贖告身盡行追奪私罪奉敎依允爲旀李格段功減一等李晦植等段與行首差間所照律以公罪勘放爲有矣晦植與李馨秀李甲會段功減一等李周鳳段功議各減一等爲良如敎李尙度以義禁府言啓曰時囚罪人崔東岳李潤慶崔朝岳崔景岳等原情公事判付內三營中軍之一時懸病有關紀綱而旣云有病亦不可歸之不然以公罪從重勘律後區別功議放送草記事命下矣取考律文則大明律制書有違條有曰凡奉制書有所施行而違者杖一百矣崔東岳李潤慶崔朝岳崔景岳等杖一百以公罪收贖而崔東岳崔朝岳崔景岳祖壽崗揚武原從功臣云李潤慶五代祖校馨寧國原從功臣云竝功減一等各杖九十以公罪收贖放送之意敢啓傳曰知道李尙度以義禁府言啓曰時囚罪人金煐議處公事判付內承傳諸人之中渠何獨爲現告更爲嚴問果云當該則莫重標信不卽傳示以致軍兵之不卽解嚴何敢逃其罪乎爲先以公罪功議有無相考減等後草記仍又分付伊日挾輦軍隨駕營門降付哨官事命下矣謹依判付渠之當該與否更爲嚴問則渠果當該云故取考律文則大明律制書有違條有曰凡奉制書有所施行而違者杖一百矣金煐無功議云杖一百以公罪收贖放送而降付哨官事分付訓鍊都監何如傳曰允
정조 22년
李尙度以義禁府言啓曰時囚罪人李貞坤更招公事判付內不知御牌之所重如許宣傳官將焉用之杖則收贖畿沿充軍事命下矣李貞坤杖一百收贖告身盡行追奪京畿南陽府充軍而以判付內辭意具罪目依例發遣府羅將押送配所何如傳曰允
정조 22년
李尙度以義禁府言啓曰時囚罪人尹之謙原情公事判付內摘奸宣傳官奉命事體至爲嚴密且況明陵近處蜂峴摘奸之史官宣傳官每年春秋分二次潛行摘奸定式之法意何如則渠敢曰露蹤接談於陵屬此已可駭昭顯墓局內植木摘奸之兼行於蜂峴摘奸意在考勤慢而擧行尤爲駭然然而生疎之新進姑不嚴處以公罪從重勘律後降付守衛官待窠陞實事分付勳府照律功議區別減等放送後草記事命下矣取考律文則大明律制書有違條有曰凡奉制書有所施行而違者杖一百矣尹之謙十代祖巖佐翼功臣云功減一等杖九十以公罪收贖放送而降定守衛官事分付忠勳府之意敢啓傳曰知道
정조 22년
李尙度以義禁府言啓曰時囚罪人張守初柳文儉等口招公事判付內旣遲晩區別功議照律草記事命下矣張守初柳文儉本府結語內換矢情節箇箇遲晩究厥所爲萬萬痛惡照法勘處罪取考律文則大典通編試取條有曰借射代射者杖一百身充水軍代射者比借射者加二等勘律罪犯準計條有曰充軍準徒三年矣柳文儉係是借射杖一百收贖告身盡行追奪所當充定水軍而其高祖聖基揚武原從功臣云功減一等杖九十收贖告身盡行追奪江原道平昌郡平安驛徒二年半定配張守初係是代射無功議云身充水軍加二等杖一百收贖告身盡行追奪平安道价川郡流二千五百里定配而竝以本府結語內辭意具罪目依例發遣府羅將押送于各其配所何如傳曰允張守初平安兵營充軍柳文儉北兵營充軍守初鐵箭百四十步每番俱越文儉柳葉箭十巡每番三十矢騎芻每番三中則依初試入格水軍分揀例具由狀聞事分付帥臣可也
정조 22년
李尙度以義禁府言啓曰時囚罪人李英植原情公事判付內以公罪問其功議區別勘放草記命下矣李英植傳旨內闕門外標信直下則元無兵曹摠府祗受之例而今日解嚴標信之闕外祗受者萬萬駭然拿處罪取考律文則大明律不應爲條有曰凡不應得爲而爲之事理重者杖八十矣李英植曾祖義翼揚武原從功臣云功減一等杖七十以公罪收贖放送之意敢啓傳曰知道
정조 22년
李尙度以義禁府言啓曰時囚罪人李英植原情公事判付內除拜未久宜其不識東西行首若能嚴飭豈有是乎當該行首拿處先以公罪分揀功議放送以懲來頭事命下矣當該行首宣傳官李溏今方待命拿囚而取考律文則大明律不應爲條有曰凡不應得爲而爲之事理重者杖八十矣李溏八代祖鋥宣武原從功臣河原君八寸親云功議各減一等杖六十以公罪收贖放送之意敢啓傳曰知道
정조 22년
李尙度以義禁府言啓曰時囚罪人金魯巖原情公事判付內新入之曹司何足深責顧其職則宣傳淸官如許怠慢之輩何可廁其中乎爲先公罪照律問其功議區別減等草記仍令兵曹降定部將事命下矣取考律文則大明律不應爲條有曰凡不應得爲而爲之事理重者杖八十矣金魯巖六代祖克勤寧國原從功臣云功減一等杖七十以公罪收贖放送何如傳曰允
정조 22년
李尙度以義禁府言啓曰時囚罪人朴彬源原情公事判付內是誰之孫不可以微眚落仕以公罪區別功議令次堂草記勘放事命下矣朴彬源傳旨內今日參班儒生中有不當入而攔入者若能察飭豈有是也鄕曲儒生徒知渠亦爲忠臣之裔不辨京兆之別有錄案而冒入者雖與攔入稍異不能整飭於捧擧案及外位之際令該府拿問嚴勘罪取考律文則大明律不應條有曰凡不應得爲而爲之事理重者杖八十云矣朴彬源杖八十以公罪收贖而其五代祖炡靖社功臣錦昌副尉外玄孫云功議各減一等杖六十以公罪收贖放送之意敢啓傳曰知道
정조 22년
李尙度以義禁府言啓曰時囚罪人李儒秀原情公事判付內承傳諸人中最新進更觀來頭次先以公罪區別功議勘放後草記事命下矣取考律文則大明律不應爲條有曰凡不應得爲而爲之事理重者杖八十矣李儒秀無功議云杖八十以公罪收贖放送之意敢啓傳曰知道
정조 22년
李尙度以義禁府言啓曰時囚罪人李彬議處公事判付內一廳之事掌務官主張則監軍之單不知所重擧行駭然更以渠果當該與否捧招如果然矣云則以公罪功議區別從重勘律草記降定守門將事分付兵曹事命下矣謹依判付渠之當該與否更爲嚴問則所供內渠果當該云故取考律文則大明律公式條有曰奏事錯誤者杖六十不應爲條有曰凡不應得爲而爲之事理重者杖八十名例有曰二罪俱發以重者論矣李彬無功議云從重論杖八十以公罪收贖放送而降定守門將事分付兵曹何如傳曰允
정조 22년
李尙度以義禁府言啓曰時囚罪人閔宗爀黃勉基李勉植尹敏東金𣕖等原情公事判付內近來作罪皆此輩此輩何足言該廳誠可惜閔宗爀降定守門將黃勉基等降定四山參軍事分付兵曹竝以公罪草記勘放有功議者各減一等事命下矣取考律文則大明律不應爲條有曰凡不應得爲而爲之事理重者杖八十矣閔宗爀黃勉基李勉植尹敏東金𣕖等各杖八十以公罪收贖而閔宗爀七代祖汝俊靖難功臣黃勉基十四代祖居正開國功臣李勉植六代祖枝馨寧國原從功臣尹敏東七代祖根壽光國功臣金𣕖十一代祖國光佐理功臣云竝功減一等各杖七十以公罪收贖放送而閔宗爀降定守門將黃勉基李勉植尹敏東金𣕖等降定四山參軍事分付兵曹之意敢啓傳曰知道
정조 22년
刑曹啓目粘連積城倅之因公幹行略治吏隷不是異事而營吏之凌蔑官長訐訴裨將捉去隨陪吏習之頑濫已涉痛駭是白如乎渠以幺麽營裨憑藉威勢任捉命吏之陪吏轉生葛藤致有此駭悖之擧令道臣從重勘處何如判付啓莫嚴者名分一有毁壞流弊將至何境留司自留司下習自下習以下人而犯手於官長以致衣縫之裂綻者何異於被打反甚於墜馬是置墜馬一款之相左與否不須論是如乎犯手雖是羅卒指使必是府屬無論若裨若校若吏指使者爲正犯犯手者卽隨從則觀此道啓致力於墜馬歸罪於門卒一番例訊之後便修査案初何不當推諉而推諉又乃闊略泛忽殊無深惡痛嫉之意何其不深思之甚也邑倅固是官長道伯又爲邑倅之長官事有關於名分凡所防杜之道倍念纓冠之義事理當然是去乙特敎行査之擧行若是疎漏寧不未安當該道臣更爲從重推考査啓勿施干科裨校吏卒等處更良出意見除尋常到底究覈狀聞事嚴飭行會爲旀雖以卿等言之議讞未得其當司寇之地溺職如此卿等遞差爲良如敎又啓目粘連金器文者斤萬段渠以吏屬侵辱官長已是罔赦揆以法意不可以兄弟竝配有所容貸一體刑配何如判付啓姑爲嚴囚待應問各人捉來更爲究覈區別首從狀聞事分付爲良如敎
정조 22년
戊午三月二十三日辰時上御重熙堂禮房承旨入侍時行右承旨李泰永記事官洪奭周金景煥承膺祚以次進伏訖上曰左承旨入侍出榻敎賤臣承命出傳行左承旨洪仁浩進伏命書榻敎曰誓戒在明禁府時囚皆令今日捧供或議處照律泰永曰明日親臨受誓戒時刑曹判書當爲進參未差之代政官牌招開政差出待下批牌招何如上曰依爲之出擧條上曰新榜注書必欲使於今明日內一登筵席而鎭日入侍酬應爲難擬望中諸人預爲召待政院待其受點仍令戴花登筵退復遊街也上曰前開留在任幾何泰永曰僅過十朔矣上曰今番之事可謂不善爲之而此重臣自來善人數十年承宣之班見之熟矣而可謂不失尺寸且其文學優如至今不得爲文任者可稱沈屈矣上曰新榜注書入來者使之入侍已經入侍者其代望斯速擬入受點後亦令入侍也賤臣承命出與假注書李錫祜金啓溫事變假注書丁若琇偕入進伏命各奏姓名訖敎曰爾旣登筵出而遊街也錫祜等退出假注書金啓河事變假注書金致德進伏命各奏姓名訖敎致德曰爾於忠壯公金德齡爲幾代孫乎致德曰爲旁六代孫矣仍命退承史以次退出
정조 22년
戊午三月二十三日午時上御重熙堂同副承旨吏曹差祭堂上入侍時同副承旨魚用謙記事官洪奭周金景煥承膺祚吏曹參議李勉兢以次進伏訖上曰享官塡差能無苟艱乎勉兢曰塡差之際每多苟艱侍從之列尤難排擬朔祭祭官不得不疊差矣命入祭報府覽訖敎曰大祝以抄啓中侍從通瀜塡差參下抄啓亦爲塡差而朔祭祭官則勿爲疊差也仍命勉兢先退命新榜注書入侍賤臣承命出與假注書尹孝植李鎭嵩事變假注書閔德基前假注書李弘源偕入進伏命各奏姓名訖仍命先退敎曰新除注書皆已待令乎賤臣對曰受點者只一人待令矣上曰已待令者先爲入侍賤臣承命出與事變假注書朴時源進伏上曰注書望斯速擬入而以已爲來待者首擬以入可也賤臣承命出持入望單命時源先退敎曰受點人次次入侍賤臣承命出與假注書辛碩林具明源事變假注書韓喆濟偕入進伏命各奏姓名敎碩林曰爾於故儒臣辛應時爲後裔乎碩林曰爲旁裔矣敎明源曰與誰爲近族明源曰長陵參奉具圭錫之遠族也敎喆濟曰爾是功令生登科者乎喆濟曰然矣命碩林明源誦奏登科時講章訖命先退假注書柳𣽤安祫事變假注書朴思默以次進伏奏姓名訖仍命退承史以次退出
정조 22년
戊午三月二十三日未時上御重熙堂都承旨入侍時行都承旨李晩秀記事官洪奭周金景煥承膺祚以次進伏訖上曰新榜注書受點者使之入侍仍敎曰乙卯秋榜時新榜注書十日一替而今番則一日內不知出幾許望此亦弛張之道矣賤臣承命出與假注書李敦德趙運休事變假注書鄭僑偕入進伏命各奏姓名訖敎敦德曰與誰爲近族敦德曰前承旨李儒慶之遠族也上曰趙運休是向來殿講入格而比較登第於會講者乎晩秀曰然矣敎僑曰居於何地而誰爲近族僑曰居在星州而別無顯族矣仍命退承史以次退出
정조 22년
戊午三月二十三日酉時上御重熙堂坐直承旨入侍時同副承旨魚用謙記事官洪奭周金景煥承膺祚以次進伏訖上曰新榜注書皆令入侍賤臣承命出與假注書李惟采朴師晉事變假注書朴慶九前假注書愼宜學偕入進伏命各奏姓名居住訖敎曰日勢尙早出去遊街也惟采等先退假注書金龍範朴在寅事變假注書文尙中進伏命各奏姓名居住訖敎在寅曰爾亦功令生登科者乎在寅曰然矣上曰功令科人下去時自本道使之設樂爾果聞之乎在寅曰臣果得聞矣命書榻敎曰新除授刑曹堂上待下批牌招察任命書傳敎曰禁堂除秋曹則例遞禁堂時囚捧供照律方張待其擧行後差代事分付又命書金吾公事判付訖仍命退承史以次退出
정조 22년
行都承旨李晩秀坐行左承旨洪仁浩坐行右承旨李泰永坐直左副承旨李相璜坐直右副承旨李尙度坐同副承旨魚用謙坐注書曺錫中未拜肅洪奭周仕直假注書金啓溫仕事變假注書李致薰仕
정조 22년
金龍範有頉代以朱弼相爲假法書
정조 22년
朴在寅有頉代以金聖灝爲假注書
정조 22년
文尙中有頉代以鄭翼邦爲事變假注書
정조 22년
金聖灝有頉代以弼聖賚爲假注書
정조 22년
鄭翼邦有頉代以李致薰爲事變假注書
정조 22년
弼聖賚有頉代以金啓溫爲假注書
정조 22년
洪仁浩啓曰假注書金啓溫時無職名令該曹口傳付軍職冠帶常仕何如傳曰允
정조 22년
傳于李尙度曰右副承旨入侍
정조 22년
傳于洪仁浩曰出宮門路以協陽門爲之
정조 22년
洪仁浩啓曰注書曺錫中自鄕上來云卽爲牌招入直何如傳曰允
정조 22년
吏曹口傳政事以李祖承爲知義禁
정조 22년
傳于李晩秀曰留院上疏入之
정조 22년
兵曹口傳政事副司正金啓溫
정조 22년
吏曹同義禁李祖承吏曹參議任希存竝單付
정조 22년
以吏曹參議任希存牌不進罷職傳旨傳于李晩秀曰只推更爲牌招
정조 22년
傳于李相璜曰坐直承旨入侍
정조 22년
李相璜啓曰右議政李秉模有司堂上李時秀趙鎭寬吏曹參判李敬一依下敎來待矣傳曰入侍
정조 22년
以吏曹參議任希存再牌不進罷職傳旨傳于李晩秀曰只推更爲牌招
정조 22년
以兵曹監軍單子傳于洪仁浩曰兵曹郞廳中時帶抄啓文臣者改差其代令該曹口傳差出
정조 22년
吏曹口傳政事以鄭泰彦爲兵曹佐郞
정조 22년
兵曹口傳政事副司果具得魯
정조 22년
以吏曹參議任希存三牌不進罷職傳旨傳于李晩秀曰雖曰中批豈敢三違勿施仍以前牌催促使之參班
정조 22년
兵曹以李章漢爲御營中軍
정조 22년
吏曹口傳政事以林道浩爲伊川府使
정조 22년
以京畿監司李在學狀啓知義禁徐有防辭職上疏上送事傳于李尙度曰疏旣承批使之斯速上來事回諭
정조 22년
前假注書李弘謙狀啓臣於本月二十三日戌時量敬奉聖諭傳諭于廣州府東府面山谷里倉隅村右諭善李城輔所住處則以爲臣伏奉傳諭催召之敎愈益隆摯伏地惶隕措躬無所臣旣於日前以數日內奔趨之意仰籲於附奏中而玆者召命又若是其勤懇固當卽速前進不俟駕屨而犬馬之疾每煩天聽雖是罔赦之罪顧以氣息凜綴欲起還仆之狀未得遂竭蹶之誠竊擬小加調將遄作請譴之行如是之際時日遷就跡涉慢蹇不勝戰慄仍伏念事事要令從便實是曠世聖恩無前異數也臣每自攢頌益思隕結而爲臣無狀不能對揚德意以致王人再臨相守臣之罪戾於是愈彰尙何敢以職名乞解更事煩瀆而不敢不趨召者感激恩命也不敢不析免者揆量賤分也咫尺之守終始難變臣旣欲不日趨詣仰答明旨則與其因仍冒據自取僭踰曷若夬解見銜復霑天恩爲微臣之大幸也云矣臣旣承偕入之命姑爲仍留是白遣緣由竝以馳啓爲白臥乎事踏啓字
정조 22년
洪仁浩以都摠府言啓曰今日入直內三廳武兼禁軍及軍兵等當爲中日習射而國忌正日相値不得爲之之意敢啓傳曰知道
정조 22년
李泰永以景慕宮都提調意啓曰本宮御覽植木帖子每四季朔修整以入矣今李朔則別無生枯之可以修整者御覽植木帖子不爲請出之意敢啓傳曰知道
정조 22년
洪仁浩以兵曹言啓曰今日各廳堂下武臣朔試射時武臣兼宣傳官李景喆吳大晉部將尙得容高景濂俱未滿四中竝依定式各棍十度都摠府都事李秉德柳葉前二中騎芻一中以矢數計之雖未滿四中騎芻例有倍劃之規依此例不爲決棍身病及呈辭受由人等退試次姑爲懸頉以入之意敢啓傳曰知道
정조 22년
李尙度以義禁府言啓曰張守初平安道价川郡定配柳文儉江原道平昌郡定配草記批旨內允張守初平安兵營充軍柳文儉北兵營充軍守初鐵箭百四十步每番俱越文儉柳葉箭十巡每番三十矢騎芻每番三中則依初試入格水軍分揀例具由狀聞事分付帥臣可也事命下矣張守初平安兵營充軍柳文儉北兵營充軍而以批旨內辭意及本府結語內辭意具罪目依例發遣府羅將押送于各其配所之意敢啓傳曰知道
정조 22년
李尙度以義禁府言啓曰李格李晦植李馨秀李周鳳李甲會等各杖一百收贖告身盡行追奪照律公事判付內依允李格功減一等李晦植等與行首差間所照律以公罪勘放晦植與李馨秀李甲會功減一等李周鳳功議各減一等事命下矣李格功減一等杖九十收贖奪告身四等李晦植李馨秀李甲會竝功減一等杖九十李周鳳功議各減一等杖八十竝以公罪收贖放送之意敢啓傳曰知道
정조 22년
洪仁浩以訓鍊都監言啓曰謹依義禁府啓目判付宣傳官金煐本局加設哨官降付之意敢啓傳曰知道
정조 22년
洪仁浩以禁衛營言啓曰依定式臣有大進詣南壇奉審摘奸則壇上與偕砌紅箭門內外俱爲無頉所植松木漸就蒼鬱而禁樵禁松守護等節另加申飭之意敢啓傳曰知道
정조 22년
義禁府啓目昌樂察訪邊景鵬口招云云啓辭內辭意發問目嚴問則與凶孽交通傳札之狀旣已現露爲先具格移囚南間嚴加刑訊期於得情何如判付啓一一遲晩之外別無更問之端以草記照律爲良如敎
정조 22년
行大護軍徐有防疏曰伏以臣有三難貰之罪無一可恕之端乙卯冬遭罹以後疏籲面陳非止一再日月之明庶幾俯燭無餘矣人臣遭罹從古何限而亦自有許多分數深淺輕重間不容髮今有人忽被衆怒之推擠墮在不測之坑坎滿身滓穢人皆掩鼻惟父母憐之惻之垂百尺之綆出千仞之淵染汚稍祛歲月差久則或可比數於人而惟其拳踢交加身名僇辱其倫有五所關者三不翅數尺之朽尙有十年之臭則雖以父母之親之至愛至切之心其勢不得不棄捐而已尙何可以辛勤拯濟有若微瘢細疵先病後瘳者乎其在乎臣人之甘心百端於推擠身之所處什倍於坑坎凜凜乎燎原之火經霜之葉若不保朝夕惟我聖上父母於臣曲費造化節次灑濯先之以北价專對繼之以東藩薄補轉回必死之機放開可生之路而臣之罪則固自如矣辜負殊恩上累則哲之明者臣之罪也荒墜緖業下貽門戶之辱者臣之罪也執我仇仇視我耽耽利鋒毒銛竝及臣兄者亦臣之罪也蓋此不忠不孝不悌之罪有其一無以自立於也況三之者乎此臣所以滿腔隱痛矢心自廢者也噫酬恩報德雀蛇皆知愛主戀軒犬馬亦然若使臣苟可以復廁橫目之列則抑獨何心不改守株之見遽懷丐身之念而朝家政令最重風敎如臣之獲罪倫理者自棄而世亦棄矣堂堂淸朝將何以擧頭抗顔濟濟簪紳孰與之比肩接武哉如欲綜名而核實礪世而敦俗則宜令早伏邦憲以警具寮而倘我殿下特軫簪履之舊曲貸金木之誅則使之鏟跡朝端沒齒田間以全微諒以畢餘生亦足爲第二件事闔門誣衊賴聖明而昭晳一身罪戾若窮人之無歸每一念至忽忽忘生官職去就初非可論玆敢薰沐披瀝更申疏奏未畢之懷伏乞聖慈垂憐惻之洪弘推拯擠之餘恩畀臣三字之銜退伏畎畝歌詠聖澤以罪贖罪不報爲報則自今至死之年又是父母之賜也瞻望雲天首稽血禱臣無任云云答曰省疏具悉出補關東滿瓜還朝從前悠悠宜付郢燕卿其勿辭上來行公
정조 22년
吏曹判書金載瓚疏曰伏以臣於見職豈有一分可堪之勢哉前後屢叨辭不獲命輒不免滾迫出膺而觸事僨誤無往非罪自知其早晩無幸而惟以若保之德曲費匪怒之敎到底恩造非罪伊榮而至於昨秋薄罷之命若父於子旣嚴且摯恕之以闊於事情憂之以又爲辜負十行辭旨誨諭備至臣躬抱恩敎涕淚沾紙竊自冀謝迹權要置身冗散以圖古人不報之報矣豈意新命忽下舊銜復縻以臣自靖之願又叨必敗之地也哉噫自靖必敗猶屬臣自己之私則今不敢蔓辭仰煩而惟臣之竊自悼者直以孝親忠君生民攸願而臣則俯仰此世所欲忠者惟殿下耳今使臣材不勝任事與心乖大則身家獲戾小而身名未全則雖欲願忠而更無其由矣此臣所以拊躬驚懍日夕靡措默自祝於仁覆之天者也況於昨冬以臺職誤通儒臣請譴而臣之罪益無所逃噫臺閣之職有國所重若於通塞之際一有所失則其壞國體而羞淸朝此豈細故而臣則不明不愼全沒裁量致使經幄之地至有規責之論卽此一事而臣之不堪見職不待臣言之畢而昭乎若黑白分矣抑又臣方有至切至懇之私焉臣有一子甫過髫齔而日昨遭其所後喪制稚齡巨創驚恐成病見今怔悸眩窒之症日漸危重方其病劇苟非臣抱住慰諭則若無以自保臣於此傷矜煎迫方寸如灼有不忍暫捨坐在薰染不得爲出避之計矣及伏見親享有命誓戒在夜不得不抑情離捨昨始移處他舍而計今移處未滿一宿如儀虔齋實無可議以此不潔之身猥進至嚴之班萬萬非私分之所敢出而一出之後不可復守子病䑛犢之情兼以惟疾目下情私誠亦切懇伏乞天地父母曲垂矜諒亟賜斥免使生成之澤無物不被千萬泣祝臣無任云云答曰省疏具悉雖云出齋莫重致潔之地不可强令駿奔讀誓文進幣瓚爵之任依例以前任判書改付標卿其勿辭淸齋行公
정조 22년
戊午三月二十四日卯時上御誠正閣左承旨右副承旨入侍時行左承旨洪仁浩右副承旨李尙度記事官洪奭周金景煥承膺祚以次進伏訖上曰新榜注書竝令入侍假注書朱弼相金聖灝事變假注書鄭翼邦前假注書韓羲運以次進伏命各奏姓名居住訖仍命先退上曰新榜之未經注書者新速擬入待其受點仍令入侍賤臣承命擬入受點仍承命出與假注書弼聖賚偕入進伏命奏姓名訖敎曰爾是功令生賜科者乎聖賚曰然矣上曰伊川府使上來乎尙度曰聞纔上來矣命書傳敎曰堂上執禮以李勉兢塡差奠幣瓚爵之官亦當以吏曹參議爲之參議李勉兢本職許遞又命書傳敎曰大享奠幣瓚爵官節享獻官俱以時任曾經吏曹參議塡差而適之無故行公者此家之人一欲試之者久矣聞已將老上來伊川府使任希存吏曹參議除授牌招察任仍敎曰任氏之登第者今爲幾人尙度曰今亦有六人矣仍命退承史以次退出
정조 22년
戊午三月二十四日辰時上御重熙堂右承旨入侍時行右承旨李泰永記事官洪奭周金景煥承膺祚以次進伏訖上曰新差注書催促入來賤臣承命出傳命書傳敎曰此將臣卽御極後首先擢授戎垣之人也風儀魁梧人品牢確嘗所倚仗而眷毗者今聞長逝之報爲之傷䀌位躋崇秩年迫八耋而曾孫決科又聞有玄孫可謂祿厚完人今焉已矣何以更見吊祭常典之外欲示記念之擧莫過於祿其後卒判書原任訓鍊大將李柱國孫進士李應五令該曹待闋服調用仍命退承史以次退出
정조 22년
戊午三月二十四日辰時上御重熙堂左副承旨入侍時左副承旨李相璜假注書弼聖賚記注官金珍恪記事官承膺祚以次進伏訖上曰注書誰也相璜曰弼聖賚也上曰新差注書姑未入來耶使之催促可也賤臣承命出傳仍命退承史以次退出
정조 22년
戊午三月二十四日未時上御便殿都承旨入侍時行都承旨李晩秀記事官洪奭周金景煥承膺祚光州牧使徐瀅修原任待敎徐有榘以次進伏訖上曰大學衍義朱子全書之鈔謄者果已看詳否瀅修曰可以添入及改正處付籤以入一經乙覽之後卽當割付矣上曰朱子平生著述旣欲合爲一書所當入者爲幾何瀅修曰大全語類之外經書傳註易學啓蒙詩序辨太極圖通書西銘註解以至參同契陰符經註釋及韓文考異楚辭辯證皆當編入矣上曰四書註解不可不入而至於綱目則不必編入矣瀅修曰然矣上曰儀軌印役何時可畢賤臣對曰只餘半卷今月內可畢矣上曰先印者一邊裝䌙須令今月內成書以進也仍命退諸臣以次退出
정조 22년
行都承旨李晩秀坐行左承旨洪仁浩坐行右承旨李泰永坐左副承旨李相璜坐直右副承旨李尙度坐同副承旨魚用謙坐直注書曺錫中仕洪奭周仕直事變假注書李聖淵仕
정조 22년
藥房提調李祖源副提調李晩秀啓曰親臨誓戒勞動旣多伏未審日間聖體若何寢睡水剌之節何如臣等率諸御醫趁早入診詳察聖候爲宜王大妃殿氣候何如惠慶宮氣候何如臣等不任區區伏慮敢來問安竝此仰稟答曰知道慈殿慈宮氣候一樣卿等不必入侍矣
정조 22년
傳于李泰永曰禮房承旨馳詣明陵奉審摘奸局內諸陵一體奉審以來
정조 22년
李致薰有頉代以李聖淵爲事變假注書
정조 22년
傳于李泰永曰奉審承旨入侍
정조 22년
前假注書李弘謙狀啓臣於本月二十五日未時敬奉聖諭傳諭于廣州府東部面山谷里倉隅村行副護軍李城輔所住處則以爲臣伏奉傳諭諒臣微懇許解講職臣從此可免欺天之重戾而依然是前日蔭官矣大聖人曲成萬物之化不勝瞻天攢頌之至臣雖糜粉將何以仰酬德意之萬一哉惟此恩綸今旣祗受則何敢一刻遲滯以負我聖上臨佇之盛意哉方欲於今日內强力啓行而敢此先爲附奏云矣臣旣承偕入之命今於同日申時量偕與離發而入城則似在明日入城後當卽復命之意緣由竝以馳啓爲白臥乎事以右諭善李城輔偕來史官書啓傳于李晩秀曰爲卿進身許卿所請卽爲入城事爾其傳之如是則當入城入城後爾則復命
정조 22년
李晩秀以吏曹言啓曰今三月二十五日左承旨入侍時行左承旨洪仁浩所啓親臨誓戒及陳賀時監察全數進參事旣承筵敎矣此後監察中如有未署經人員則自本院稟啓署前行公之意受由或在外人自該曹草記變通以爲備員進參之地似好故敢此仰達事批旨內依爲之親病受由則相換可也事命下矣司憲府監察柳相穆病親呈辭在外他司口傳相換以入之意敢啓傳曰知道
정조 22년
吏曹口傳政事監察柳相穆刑曹正郞尹益儉相換
정조 22년
以平安監司朴宗甲狀啓定州㺚川城內兩處碑閣移建新創圖形及碑石見樣別修成冊上送事判付內啓下奎章閣爲旀㺚川碑閣之移建城內事體殊涉如何只以城外之碑移奉於城內而碑閣制度依文昭殿碑閣例以一間爲之事分付爲旀城外碑閣則仍置而文昭殿碑樣果如狀辭太不的當新碑稍大於殿碑樣切勿依移奉碑樣之太廣太高事分付道臣碑閣之役則雖不至妨農至於浮石輸致果然無用民力妨農功之弊是乙喩嚴飭邑倅務從便簡毋或一毫泛忽事自本閣措辭嚴飭行會爲良如敎
정조 22년
戊午三月二十五日子時上詣仁政殿親臨受誓戒入侍時行都承旨李晩秀行左承旨洪仁浩行右承旨李泰永左副承旨李相璜右副承旨李尙度同副承旨魚用謙記事官洪奭周假注書金啓溫記事官金景煥金履永一提學鄭民始二提學沈煥之檢校待敎沈象奎李存秀等以次侍立上具遠遊冠絳紗袍御熙政堂承史以下以次入就位行先四拜禮命書傳敎曰當該司鑰令攸司科治上曰監察入來者爲幾人晩秀曰爲五人矣上曰其餘監察何去而不爲入來乎晩秀問于監察以奏曰或差祭或受由或未署經云矣上曰此後大享及誓戒時監察當爲備員未署經者自政院稟旨使之署前行公受由者自該曹稟旨改差事自今定式也命書傳敎曰兵曹判書推考當該守門將決棍汰去上乘輿出宣化門協陽門肅章門由仁政門詣仁政殿月臺上降輿陞座引儀唱在位百官行四拜禮在位百官行四拜禮訖讀誓文官行大護軍沈煥之上階讀誓文訖在位百官復行四拜禮訖左通禮跪啓禮畢上降座乘輿出仁政門由肅章門入協陽門宣化門還內諸臣以次退出
정조 22년
戊午三月二十五日卯時上御重熙堂左承旨入侍時行左承旨洪仁浩記事官曺錫中金景煥金履永以此進伏上曰別兼春秋屢月離親須卽出去過數日入來也上曰昨夜受誓戒何其紛擾之甚也仁浩曰祭官百官例從敦化門入來而竝開金虎門故尤致紛擾矣上曰親臨誓戒及陳賀時監察全數進參事昨已下敎而承旨出擧條以爲文蹟好矣仁浩曰親臨誓戒及陳賀時監察全數進參事旣承筵敎矣此後監察中如有未署經人員則自本院稟啓署前行公之意受由或在外人自該曹草記變通以爲備員進參之地似好故敢此仰達矣上曰依爲之親病受由則相換可也出擧條命退承史以次退出
정조 22년
戊午三月二十五日未時上御重熙堂同副承旨入侍時同副承旨魚用謙記事官洪奭周金景煥承膺祚以次進伏訖命書平安監司啓本定州碑閣移建事判付訖敎曰注書持此啓本出去鑄所令檢校直提學與待敎卽爲措辭行會賤臣承命出傳仍命退承史以次退出
정조 22년
戊午三月二十五日酉時上御重熙堂奉審承旨入侍時行右承旨李泰永記事官洪奭周金珍恪承膺祚以次進伏訖上曰各陵奉審果皆無頉乎泰永曰果皆無頉矣上曰翼陵補土處果可以從便始役乎泰永曰翼陵後麓有頉處詳細奉審則周廻頗浩大四五年來陵官屢次枚報於該曹及畿營而以猝難始役至今遷就以至役處之逐年漸廣似不可更經今年潦雨臣意則不必調用民丁各陵守護軍使之排日赴役陵官專意董飭以爲夏潦前完補之地而本陵幅員甚小風落自枯之木自來絶罕各陵松雜木中自枯或風落者亦爲量入取用似好故敢此仰達矣上曰依爲之來月旬前後擇吉本陵軍及隣陵軍從便使用令畿營給點心米可也出擧條仍命退承史以次退出
정조 22년
戊午三月二十五日酉時上御便殿坐直承旨入侍時同副承旨魚用謙記事官洪奭周金珍恪承膺祚都摠管徐邁修以次進伏訖上敎邁修曰陞資之後初見卿矣爲新寧縣監者屬耳而已陞八座崇班亦可謂速化矣卿之登科今爲幾年邁修曰十二年矣顧臣之生疎愚迷最居人下而歷數朝班無如臣驟陞者矣上曰近聞金奉朝賀之病報乎似聞其少愈矣今果如何邁修曰初試補劑而無效終以通利而得效云矣上曰雖曰少愈安望其復起爲人也無人之歎莫近日若也二提學今冬當入耆社而逐日赴公筋力甚好差可爲慰矣上曰向來四牌之連違何也事關格例至出大臣擧條而此等格例之不察在卿則反不害爲長處矣邁修曰初登峻秩惝怳却顧實不敢唐突冒膺而及蒙責敎不勝惶愧矣上曰自今以後卿不得復除知申殊覺悵然矣邁修曰十年邇班都承旨告身殆近七十餘張而濫陞之後跡阻銀臺戀結之忱實難仰喩矣仍命退諸臣以次退出
정조 22년
行都承旨李晩秀內閣進行左承旨洪仁浩坐直行右承旨李泰永病左副承旨李相璜坐右副承旨李尙度坐直同副承旨魚用謙坐注書曺錫中仕洪奭周仕直事變假注書李聖淵仕
정조 22년
李相璜啓曰明日經筵取稟傳曰停
정조 22년
傳于李尙度曰當該禮曹堂上推考
정조 22년
吏曹參判前望單子入之權裕落點
정조 22년
前假注書李弘謙書啓行副護軍李城輔自廣州府東部面倉隅村離發今日來到興仁門外仍爲止宿故臣則姑爲仍留之意敢啓傳曰更當敦召爾則先爲入來
정조 22년
戊午三月二十六日卯時上御重熙堂右副承旨同副承旨入侍時右副承旨李尙度同副承旨魚用謙記事官洪奭周金景煥承膺祚以次進伏訖上曰左承旨入侍出榻敎賤臣承命出傳行左承旨洪仁浩進伏上曰抄啓文臣雖有通瀜塡差之敎而未通淸之直差大祝大違格例參下抄啓亦多以齋祝塡差者時參議及前參議使之入來政院竝爲改塡而差大祝者降差齋祝差齋祝者降差捧俎官及盥爵洗位可也仍命退承史以次退出
정조 22년
戊午三月二十六日午時上御重熙堂左副承旨來待諸臣入侍時左副承旨李相璜記事官曺錫中承膺祚金履永吏曹參議任希存前吏曹參議李勉兢以次進伏訖上曰祭報府果皆釐正以來耶勉兢曰依下敎抄啓文臣參上未及通淸者之塡參大祝者皆移差齋祝而參下之差齋祝者移差捧俎官或盥洗位矣第抄啓文臣之不差盥洗位臣於年前筵奏出擧條蓋朝家之視抄啓文臣有所自別而進退周旋之際亦不生疎故也臣意則一竝塡差於齋祝好矣上曰然則從好爲之也上曰近來大祝多不善讀蓋讀祝亦自有法至讀徽號尊號時尤致敬謹故聲音亦隨而不同讀者知此然後爲可須皆申飭於諸大祝而如沈象奎尹序東頗善讀皆以大祝塡差可也相璜曰祭官中時無職名人例自該曹草記付軍職而今此夏享大祭獻官單子入啓時該曹不爲草記臣之不能察飭不勝惶恐而該曹擧行極爲未安當該堂上推考祭官中時無職名人令該曹口傳付軍職何如上曰依爲之該堂遞差該房從重推考不爲提醒之坐直承旨亦爲推考可也出擧條上曰銓堂先爲出去正書以納也勉兢希存退出上命相璜書榻敎曰王大妃殿進御蔘苓飮依前方三貼自今日煎入又命書榻敎曰吏曹參判前望單子入之命退承史退出
정조 22년
戊午三月二十六日酉時上御便殿都承旨入侍時行都承旨李晩秀記事官洪奭周金景煥金履永以次進伏訖上敎履永曰今番繡行如有所聞其必詳陳也大抵六邑年事果爲何如履永曰近山之地大抵稍勝濱海近野蓋多尤甚六邑農形可謂慘歉而接境之長城隔浦之湖中皆獲豐登故鄰邑之賴以沾漑者實多必無捐瘠之慮矣上曰大同停退果能參量事勢爲之而其數亦不至太多乎履永曰當初難捧成冊之報來厥數夥然而減之又減僅至此數矣到今未捧者設令不爲停退決不可捧與其畢竟難捧而自歸消瀜無寧一竝停退以爲宣布德意之地矣上曰古阜殷姓之吏甚多自來爲弊云其果何如履永曰八十吏案殷姓者居其五十果多奸弊之端故出道之日略加推治矣上曰該倅果何如履永曰心事則至忠厚也操守則至廉雅也捕獲盜賊哀其飢寒之切骨至與米斗而遣之以至頑悍之吏必欲用蒲鞭之政若其秋毫之不犯民亦誠心歎服而弊邑剸理恐非其長矣大抵諸邑之弊專由於吏多雖以沃溝言之如斗小邑吏至百餘他邑亦皆稱是安得不至於官民俱困乎上曰吏多若是民何以堪參量大小節省冗員此亦道臣之責也仍命退承史以次退出
정조 22년
行都承旨李晩秀坐行左承旨洪仁浩坐行右承旨李泰永坐直左副承旨李相璜坐右副承旨未差同副承旨魚用謙坐直注書曺錫中差祭洪奭周差祭假注書金啓溫仕李弘謙仕直事變假注書李聖淵仕
정조 22년
洪仁浩以都摠府言啓曰今日入直內三廳武兼禁軍及軍兵等中日習射請出標信傳曰知道
정조 22년
洪仁浩啓曰明日經筵取稟傳曰停
정조 22년
李泰永啓曰來初一日輪對日次而宗廟夏享大祭親祭齋戒相値頉稟之意敢啓傳曰知道
정조 22년
李相璜啓曰合辭方張之時諫院無詣臺之員事甚未安除在外外司諫鄭觀輝獻納朴吉源正言朴宗京竝卽牌招何如傳曰允
정조 22년
李晩秀啓曰行右承旨李泰永今日不爲仕進卽爲牌招何如傳曰允
정조 22년
洪仁浩啓曰臣仁浩壯勇衛戎器點考進去下直之意敢啓傳曰知道
정조 22년
傳于李泰永曰下直守令留待
정조 22년
傳于魚用謙曰諸承旨持公事入侍
정조 22년
魚用謙啓曰諸承旨持公事入侍事命下而六房無公事不得入侍之意敢啓傳曰知道
정조 22년
傳于魚用謙曰右副承旨入侍
정조 22년
傳于魚用謙曰下直守令入侍
정조 22년
洪仁浩啓曰臣依定式進詣明政門月臺壯勇衛戎器點考則皆無頉仍以傳敎內辭意勞問則亦皆好在云矣敢啓傳曰知道
정조 22년
注書曺錫中差祭代以金啓溫爲假注書
정조 22년
注書洪奭周差祭代以李弘謙爲假注書
정조 22년
以獻納朴吉源正言朴宗京牌不進罷職傳旨傳于李相璜曰只推
정조 22년
以京畿監司李在學啓本充軍罪人李貞坤南陽府到配事傳于魚用謙曰所爲雖極駭然都是不識所致置之海曲之間聞見那由長得名以充軍則京鄕無異矣移充訓局別騎隊令訓將課訓兵書待講陣突誦習陣日試令執操又待其達通後草記
정조 22년
以司鑰李元相科治啓目傳于李相璜曰分揀放送
정조 22년
洪仁浩以都摠府言啓曰來四月初二日宗廟夏享大祭親行時侍衛寶劍守宮當爲備員而都摠管金箕性西春君爗徐邁修俱爲差祭一員未差侍衛寶劍守宮不得備員合有變通之道令政院稟旨變通仍令該曹口傳差出待下批牌招以爲備員侍衛之地何如傳曰九
정조 22년
洪仁浩啓曰因都摠府草記來四月初二日宗廟憂享大祭親行時侍衛寶劍守宮當爲備員而都摠管金箕性西春君爗徐邁修差祭一員未差不得備員令政院稟旨變通事允下矣合有變通之道何以爲之敢稟傳曰許遞竝令今日政差代
정조 22년
李泰永啓曰吏曹判書金載瓚參判權裕參議任希存牌不進推考傳旨及罷職傳旨今方捧入而開政命下之後如是違牌不卽擧行事甚未安判書參判更爲牌招何如傳曰允
정조 22년
以吏曹參議任希存牌不進罷職傳旨傳于魚用謙曰只推更爲牌招
정조 22년
魚用謙啓曰吏曹判書金載瓚參判權裕參議任希存再牌不進推考傳旨及罷職傳旨今方捧入而開政命下之後如是違牌不卽擧行誠極未安判書參判所當更請牌招而係是一日三牌何以爲之敢稟傳曰更爲牌招
정조 22년
以吏曹參議任希存再牌不進罷職傳旨傳于魚用謙曰只推
정조 22년
以同義禁申耆上疏傳于魚用謙曰上疏投之當直該堂遞差朝筵下敎之後焉敢更捧捧納承旨亦爲遞差
정조 22년
李泰永啓曰臣與右副承旨李尙度伴直矣纔已遞差出去伴直無人同副承旨魚用謙卽爲牌招何如傳曰允
정조 22년
李泰永啓曰右副承旨李尙度遞差出去矣臣吏兵批兼進之意敢啓傳曰知道
정조 22년
有政吏批判書金載瓚進參判權裕參議任希存牌不進行右承旨李泰永進以朴宗甲爲判尹李敬懋爲軍器提調韓翼鎭爲監察昭顯墓守衛官尹之謙
정조 22년
兵批判書李時秀進參判柳誼入直參議金啓洛參知柳師模病行右承旨李泰永進以金翊休爲知事趙宗鉉金文淳趙鎭寬爲都摠管李義綱爲副摠管林濟速沈基泰爲同知申義顯鄭繼周爲宣傳官金有玉柳光濂爲守門將趙鎭祿爲全羅兵虞候僉知三單韓宗萬金尙蘭張重鎭守門將二單閔宗爀李彬部將單金魯巖東道參軍單黃勉基西道參軍單李勉植南道參軍單尹敏東北道參軍單金𣕖護軍李昌郁朴廷吉副護軍張象元李近胄宋益休竝單付宣傳官單李石求
정조 22년
李泰永以兵曹言啓曰卽伏見全羅兵使申鴻周狀啓則道內各邑束伍軍兵今春官門聚點時多定將校一一探察則羅州等三十五邑綾州等十三邑竝皆無頉而樂安扶安金堤谷城沃溝等五邑軍兵間有老弱苟充器械服色亦多渝弊各該邑都次知座首捉致嚴棍懲礪云矣官門聚點係是詰戎之政則軍兵之間充老弱已極駭然器械服色之如是執頉亦甚疎忽執頉五邑當該守令竝從重推考何如傳曰允
정조 22년
李泰永以承文院都提調意啓曰院寫字官預差訓長金泰義有頉代前預差訓長上護軍彭得大差定以爲依前勸奬之地何如傳曰允
정조 22년
洪仁浩以禁衛營言啓曰本營哨官魚在溟身病甚重勢難察任改差何如傳曰允
정조 22년
洪仁浩以禁衛營言啓曰本營哨官有闕代加設哨官辛思翼陞差安邊出身金有玉哨官加差待窠陞實之意敢啓傳曰知道
정조 22년
洪仁浩以濬川司言啓曰濬川今月二十八日自松杞橋始役之意敢啓傳曰知道
정조 22년
李相璜以義禁府言啓曰京畿南陽府充軍罪人李貞坤移充訓局別騎隊令訓將課訓兵書待講陣突誦習陳日試令執操又待其達通後草記事命下矣李貞坤放送事分付該道道臣移充別騎隊課訓兵書事分付訓鍊都監之意敢啓傳曰知道
정조 22년
洪仁浩以訓鍊都監言啓曰謹依京畿監司啓本所下傳敎充軍罪人李貞坤本局別騎隊充定課訓兵書之意敢啓傳曰知道
정조 22년
判義禁邊得讓同義禁李祖承同義禁申耆疏曰伏以臣等伏見昨下判付中有罪人邊景鵬草記照律之命竊不勝驚惋憂慨之至噫彼範中是何等凶孽也海縣薄竄大是失刑而渠敢交結島民爛通書貨此又萬萬駭憤至於景鵬雖云絶島賤品亦旣名編朝籍而專爲通信於逆孽必也住接於逆屬之家前後傳札絡續不絶此非一朝一夕之故也可勝痛哉頓開鬱懷之說機微見漏之慮已發於泰謙現納之書則平問之下亦不敢全然掩諱府庭納供便同輸款而至於往復陰祕之跡徒事周遮終不吐實究厥情狀尤極痛惡王府請鞫之啓實出於嚴隄防絶亂萌之意而及奉批旨卽令勘律有若尋常罪犯循例議讞者然固知我聖上包容之恩容此小醜而其於刑政之壞舛懲討之寬緩豈不大可懼哉臣等職在有司不敢奉承玆陳執藝之義仰瀆崇嚴之聽伏乞亟寢成命仍令具格嚴囚窮訊得情以嚴邦憲以社亂本千萬幸甚臣等無任云云答曰省疏具悉此非如是之事隨問直陳可知其人之可取況渠家內絶海外事在昌樂何以知之由前由後容有可恕欲待坐律啓目有所闊狹卿等乃反煩縷此批決折爲可該囚卽其地施以放逐之典
정조 22년
平安監司閔鍾顯疏曰伏以臣於日前退自政席伏承除旨以臣爲平安道觀察使者臣聞命惝怳且惶且感經涉屢日不能自措凡今在廷臣僚孰不均囿於陶甄之化共沐乎雨露之澤而若臣之偏蒙洪造更有幾人是則臣雖不自言以殿下前後生成於臣者而庶或俯燭其銘鏤感激之片片赤心矣由是而臣之一身不敢自有十餘年間無官不做而有除輒膺以至邇來翶翔崇班煥顯卿月左銓衡而右文苑冥升已極懍畏積中區區至願惟在於積誠陳懇獲卸重擔至若今玆新命之忽及於千萬無似之賤品實非臣夢寐之攸及也噫方岳之任責專望隆何道不然而惟玆西門鎖鑰委寄㝡重蓋其冠蓋之所來往貸財之所輻湊陰雨之當備而蓄儲之宜羨固有逈異於他路者而迺今民力困竭風俗渝乖穀簿耗縮戎政疎虞種種受弊貽九重西顧之憂於斯時也正宜得廉足以生威智足以綜物澄淸郡邑謹守筦鑰者以爲一半分蘇救之方而若臣則特空空然不解事之一書生耳雖於尋常簿書之末尙恐不能領會況其進乎此者夫豈有堪承之望而今乃擧而卑之不少留難如使臣不自量度晏然冒赴徒以崇牙大纛竊一時之榮而畢竟僨誤理必無幸則臣身狼狽縱不足恤其於國事何哉抑臣尤有怵然於中者臣家世受國恩前人之按節是道者後先相望規劃施設率有成效至今爲西民所懷思臣之不肖無能爲役而徒藉餘廕復叨方面上而孤負德意下而荒墜先規將使遐土士民指點而嗤笑則臣之羞愧欲死姑無論已卽聖明所以追念先故寵其後人者豈欲其如是哉此又臣之所大懼也玆敢披瀝肝血冒昧號籲於宸嚴之下伏乞天地父母俯賜諒察亟遞臣新授之任以重藩寄以安微分不勝大幸臣無任云云答曰省疏具悉冢宰之於藩任左遷也卿其勿辭斯速下往
정조 22년
吏曹參議任希存疏曰伏以臣於見職豈有一分堪承之望哉屢犯違傲而威罰不加略控血懇而見阻喉院親臨誓戒時刻將至奠幣重任備員爲急促敎連降辭巽無路臣於是怵畏義分章皇趨膺至承賜對之寵獲遂覲光之願逖違之餘榮幸極矣而自顧廉義有靦面目仍伏念臣姿本庸愚識又謏淺無一可取之狀旣我聖明之所俯燭而特以先臣之故深推念舊之恩一自釋褐以來異渥稠疊夷考臣前後踐履無非僥濫無非驟躐而一資半級皆由特簡噫孤弱如臣而扶植之不已空疎如臣而奬拔之不已歷數廷紳孰有若臣今日之遭逢也哉臣之頂踵毛髮莫非造化寤寐思惟涕淚無從區區犬馬之忱惟以奔走殫竭期效塵刹之報從前除拜未敢爲辭避之計者非曰能稱其職實緣感激之衷每先於處義竭蹶之誠不顧他嗤點斷斷一心可質神明而今臣所叨之任實是千萬夢想之外臣聞命惝怳如醉如癡殆不知措躬之所夫朝廷官爵孰不爲重而至於天官佐貳最稱極選辨論官材甄別庶品責任之緊重地望之淸要有非人人所可濫冒者也雖使才猷素著踐歷旣洽者當之未嘗不逡巡退却況臣譾劣最居人下而今此特旨出於衆望之表常格之外其若徒恃寵靈苟然冒進則不但負乘之戒必招物議竊恐濫竽之譏仰累聖簡臣之一身顚沛固不足恤而其於辱淸朝而玷名器何哉副急一出雖緣萬不獲已因仍蹲冒初非可論且臣自在外邑重患泄痢今至四朔雖幸少減最是裏急之症終涉難醫一日之間苦歇無常肅雍淸廟達曉駿奔之地以此不潔之疾決不可進參官職去就猶屬第二件事玆不得不冒陳短章仰暴哀懇伏乞聖慈俯諒微忱收還臣職名使莫重享官無至臨時狼狽仍治臣瀆擾之罪以肅朝綱以安私分不勝幸甚臣無任云云省疏具悉爾其勿辭察職
정조 22년
副修撰李羲甲疏曰伏以臣父承政院行右承旨臣泰永旣兼春秋館修撰官之銜則臣之所帶記事官在法當遞玆敢援例陳章仰瀆崇嚴伏乞聖明亟賜鐫免以存公格以安私分千萬幸甚臣無任云云答曰省疏具悉疏辭下該曹稟處